User:Sybil dsa/sandbox

ಎರ್ಮಾಯಿ ಜಲಪಾತ

ಪ್ರಕೃತಿ ಸಿರಿಗೆ ಮನಸೋತ ಬೆಳ್ತಂಗಡಿ ತಾಲೂಕು ಪ್ರಕೃತಿ ಸೌಂದರ್ಯದಗಳಿಂದ ಕೂಡಿದ ಸುಂದರ ತಾಣ. ಹಸಿರು ವನಸಿರಿಯ ಮಧ್ಯೆ ಓ ನಿರ್ಸರ್ಗವೆ ನೀನೆಷ್ಟು ಸುಂದರ ಎನ್ನುವ ಹಾಗೇ ಎತ್ತ ನೋಡಿದರೂ ವನಸಿರಿಯ ಕಲರವ. ಈ ಸುಂದರ ಎನ್ನುವ ಹಾಗೇ ಎತ್ತ ನೋಡಿದರೂ ವನಸಿರಿಯ ಕಲರವ. ಈ ಸುಂದರ ಮನೋಹರ ನೋಟದ ಬೆಳ್ತಂಗಡಿ ತಾಲೂಕಿನ ಮಿತ್ತಬಾಗಿಲು ಗ್ರಾಮದ ರುಕ್ಕಾವುನಲ್ಲಿದೆ ನಿಸರ್ಗ ಸುಂದರ ಎರ್ಮಾಯಿ ಜಲಪಾತ. ಎರ್ಮಾಯಿ ಎಂದರೆ 'ಎಳುವರೇ ಆಯಾ' ಆಯಾ ಎಂದರ್ಥ.

ಈ ಜಲಪಾತವನ್ನು ನೋಡುವುದೇ ಕಣ್ಣಿಗೊಂದು ಹಬ್ಬ. ಜಲಪಾತದ ವೈಯ್ಯಾರ, ಒನಪು, ಜುಳು ಜುಳು ನಿನಾದ ಪ್ರವಾಸಿಗರನ್ನು ಇದೀಗ ಕೈ ಬೀಸಿ ಕರೆಯುತ್ತಿದೆ. ಉಜಿರೆಯಿಂದ ಚಾರ್ಮಾಡಿ ಮಾರ್ಗವಾಗಿ ಸುಮಾರು ೬ ಕಿ.ಮೀಕ್ರಮಿಸಿದಾಗ ಸೋಮಂತಡ್ಕ ಸಿಗುತ್ತದೆ. ಅಲ್ಲಿಂದ ಎಡ ಭಾಗದ ದಿಡುಪೆ ರಸ್ತೆಯಲ್ಲಿ ೯ಕಿ.ಮೀ ಕ್ರಮಿಸಿದರೆ ಕುಕ್ಕಾವು ಸೇತುವೆ ಸಿಗುತ್ತದೆ. ಅಲ್ಲಿಂದ ಸ್ವಲ್ಪ ದೂರದ ಬಲಭಾಗದ ರಸ್ತೆಯಲ್ಲಿ ೨ಕಿ.ಮೀ ನಡೆಯಬೇಕಾಗುತ್ತದೆ. ಜಲಪಾತದ ಸಮೀಪ ಯಾವುದೇ ವಾಹನ ಹೋಗಲು ಸಾಧ್ಯವಿಲ್ಲ. ಸುತ್ತಮುತ್ತ ಹಸಿರು ಬೆಟ್ಟಗುಡ್ಡ, ನದಿ, ತೋಟ ದಾಟಿ ಹೋದರೆ ಭೋರ್ಗರೆಯುವ ನೀರಿನ ಸದ್ದೇ ಹೊಸ ಮಾರ್ಗವನ್ನು ಸೂಚಿಸುತ್ತದೆ. ಹಕ್ಕಿಗಳ ಇಂಚರ, ದುಂಬಿಗಳ ಝೇಂಕಾರ, ಕೋಗಿಲೆಯ ಗಾನ, ಮನಸ್ಸಿಗೆ ಮುದ ನೀಡುತ್ತದೆ. ಸಮೀಪಿಸಿದಾಗ ಹಾಲಿನ ನೊರೆಯಂತೆ ಜಲಪಾತದಿಂದ ಜರಿಯುವ ನೀರಿನ ಐಸಿರಿ ಕಣ್ಣಿಗೆ ಆನಂದ ಉಂಟು ಮಾಡುತ್ತದೆ. ಸುಮಾರು ೫೦ ಅಡಿ ಎತ್ತರದಿಂದ ನೀರು ರಭಸದಿಂದ ಧುಮುಕುತ್ತದೆ. ಬಂಡೆಗಳಿಗೆ ಅಪ್ಪಳಿಸಿದ ನೀರು ಹನಿಹನಿಯಾಗಿ ಮೇಲಕ್ಕೆ ಚಿಮ್ಮುತ್ತದೆ. ನೀರಿನ ರಭಸ, ಹಾಲ್ನೊರೆಯಂತಹ ಬಣ್ಣ, ಗಂಭೀರವಾದ ಸದ್ದು, ಹತ್ತಿರದ ಸ್ಥಳಗಳಲ್ಲಿ ಚಿಕ್ಕಿಚಿಕ್ಕ ನೀರಿನ ಸಿಂಚನ ಇವೆಲ್ಲವೂ ಸೇರಿ ನೋಡುಗರ ಮನದಲ್ಲಿ ಭಯದ ಜೊತೆಗೆ ರೋಮಾಂಚನ ಹಾಗೂ ತಾಜಾತನದ ಅನುಭವವನ್ನು ಒದಗಿಸುತ್ತದೆ. ಬಹುತೇಕದ ಜಲಪಾತಗಳನ್ನು ದೂರದಿಂದಲೇ ನೋಡಿ ಆನಂದಿಸಬಹುದು. ಆದರೆ ಇಲ್ಲಿ ಮಕ್ಕಳಿಂದ ಹಿಡಿದು ಮುದುಕರವರೆಗೂ ನೀರಿನಲ್ಲಿ ನಿಂತು ಜಲಕ್ರೀಡೆಯಾಡಬಹುದು ಕಾಲೇಜು ವಿದ್ಯಾರ್ಥಿಗಳು, ಶಾಲಾ ಮಕ್ಕಳು, ಬೇರೆ ಬೇರೆ ರಾಜ್ಯದ ಪ್ರವಾಸಿಗರು ತಂಡೋಪತತಂಡವಾಗಿ ಇಲ್ಲಿಗೆ ಬರುತ್ತಾರೆ. ಕೆಲವರಂತು ಇಲ್ಲಿಯೇ ಅಡುಗೆ ತಯಾರಿಸಿ ಊಟಮಾಡಿ ಸಂಭ್ರಮಾಚರಣೆ ಮಾಡುತ್ತಾರೆ. ಇದೊಂದು ಪ್ರವಾಸಿಗರ ಆಕರ್ಷಕ ತಾಣವಾಗಿದೆ.

ಒಂದೊಂದು ಜಲಪಾತದ ಸೌಂದರ್ಯವು ವಿಭಿನ್ನ ಕೆಲವು ಕಡೆಗಳಲ್ಲಿ ಎತ್ತರದಿಂದ ಧುಮುಕುವ ಜಲರಾಶಿ ಹಸಿರು ಸಿರಿಯ ಮಧ್ಯೆ ಬೆಳ್ಳಿಯ ಎಳೆಯಂತೆ ಭಾಸವಾದರೆ, ಕೆಲವು ಅಂಕುಡೊಂಕಾಗಿ ಹರಿದು ಅದ್ಭುತ ಸೊಬಗಿನಿಂದ ಕಂಗೊಳಿಸುತ್ತದೆ. ಈ ಪ್ರದೇಶದ ಹತ್ತಿರ ಕೆಲವೊಂದು ಕುಟುಂಬಗಳು ವಾಸವಾಗಿದ್ದು, ಈ ಜಲಪಾತದಿಂದ ಬರುವ ನೀರಿನಿಂದಲೇ ಕೃಷಿ ಮಾಡುತ್ತಾರೆ ಮತ್ತು ಕೃಷಿಯೇತರ ಚಟುವಟಿಕೆಗಳಿಗೆ ಬಳಸುತ್ತಾರೆ. ಈ ನೀರಿನಿಂದ ಕೆಲವರು ವಿದ್ಯುತ್ ಚ್ಛಕ್ತಿಯನ್ನು ಉತ್ಪಾದಿಸಿಕೊಂಡು ಮನೆಗಳಿಗೆ ಟಿ.ವಿ ಹಾಗೂ ಬೆಳಕಿನ ವ್ಯವಸ್ಥೆಯನ್ನು ಮಾಡಿಕೊಂಡಿರುತ್ತಾರೆ.

ಈ ಜಲಪಾತದ ೧೦ ಕಿ.ಮೀ ಅಂತರದಲ್ಲಿ ದಿಡುಪೆಯ ಅನಡ್ಕ ಜಲಪಾತ ಮತ್ತು ಬಂಡಾಜೆಯ ಅರ್ಬಿ ಜಲಪಾತವೂ ಇದೆ. ಇದು ಕೂಡಾ ಪ್ರವಾಸಿಗರ ಆಕರ್ಷಕ ತಾಣವಾಗಿದೆ. ಪ್ರವಾಸಿಗರಿಗೆ ಇಲ್ಲಿಗೆ ಬಂದರೆ ಈ ಜಲಪಾತದ ಸೊಬಗಿನ ಸವಿಯನ್ನು ಸವಿಯಬಹುದು. ನಿಸರ್ಗದ ಸೌಂದರ್ಯವೇ ಹಾಗೇ ನಮ್ಮನ್ನು ಸೂಜಿಗಲ್ಲಿನಂತೆ ಸೆಳೆಯುತ್ತದೆ. ಮತ್ತೆ ಮತ್ತೆ ಭೇಟಿ ಕೊಡಬೇಕೆನಿಸುತ್ತದೆ. ಜಲಪಾತದ ಈ ಭಾವಲಹರಿಯಲ್ಲಿ ಇದ್ದರೆ ಸಮಯ ಜಾರುವುದೇ ತಿಳಿಯದು. ಇಲ್ಲಿಗೆ ಭೇಟಿ ನೀಡಿದರೆ ಮನದೊತ್ತಡವನ್ನು ಕ್ಷಣದಲ್ಲಿ ನಿವಾರಿಸಿ ಆನಂದ, ಉಲ್ಲಾಸ, ರೋಮಾಂಚನವನ್ನುಂಟು ಮಾಡುವಂತಹ ಶಕ್ತಿಯನ್ನು ಈ ಜಲಪಾತ ಪಡೆದಿದೆ.